

Student se može prijaviti na Studomat s AAI@EduHr elektroničkim identitetom.

Nakon prijave otvara se početna stranica Studomata. U bočnom izborniku potrebno je odabrati UPIS GODINE → Upis godine na visokom učilištu.

**Slika 1.** Početna stranica Studomata


Nakon što se odabere opcija *Upis godine*, otvara se prozor s podacima o studiju koji se upisuje. Nakon odabira studija student može vidjeti osnovne podatke vezane za prikazani studij te smjerove (ako postoje) koje može pregledati i odabrati za upis.



**Slika 2.** Izbor studija


Potrebno je odabrati studij koji se upisuje.

Pri odabiru studija provjerava se jesu li upisani studentovi osobni podaci. Ako ti podaci nisu evidentirani, na ekranu se pojavljuje obavijest o nemogućnosti obavljanja upisa zbog neevidentiranih obveznih osobnih podataka. Student mora evidentirati tražene podatke da bi mogao nastaviti upis.




**Slika 3.** Izmjena osobnih podataka

Nakon što se ispune i spreme osobni podaci, potrebno je ponovo u bočnom izborniku odabrati UPIS GODINE → Upis godine na visokom učilištu. Otvara se novi prozor s osnovnim podacima vezanim za prikazani studij. Student može odabrati opciju *Odabir predmeta*, kojom pregledava obvezne i upisuje izborne predmete (ako su ponuđeni), ili opciju *Upiši*, kojom će se obaviti upis odabranih predmeta odnosno godine.




**Slika 4.** Odabir predmeta za upis

Nakon odabira opcije *Odabir predmeta* prikazuje se prozor *Upis godine > Studiji/smjerovi > Obvezni/izborni* koji sadrži podatke o ponudi obveznih i izbornih predmeta koje student može/mora upisati u pojedinom semestru.



**Slika 5.** Pregled obveznih i izbornih predmeta




**Slika 6.** Pregled obveznih predmeta

**Za svaki predmet prikazan je:**

* naziv predmeta
* broj sati predavanja
* broj sati vježbi
* ECTS bodovi predmeta
* semestar predavanja predmeta.

Odabirom opcije *Povratak na popis vrsta predmeta* potrebno je vratiti se na prethodni prozor koji sadrži podatke o ponudi obveznih i izbornih predmeta u pojedinim semestrima (Slika 6.) i nastaviti odabir izbornih predmeta.


Odabirom grupe izbornih predmeta otvara se prozor s popisom svih predmeta iz pojedine izborne grupe.



**Slika 7.**  Pregled izbornih predmeta

Za odabir određenog predmeta potrebno je označiti polje *Upisati* pored predmeta koji se želi upisati. Za poništavanje odabira potrebno je odznačiti polje ponovnim pritiskom na njega.

Ako nisu zadovoljena sva pravila, pojavit će se obavijest prikazana na Slici 8.

  
**Slika 8.** Prikaz obavijesti

Nakon što su ispunjena sva pravila, odabirom opcije *Upiši* otvara se prozor s pregledom svih obveznih predmeta te odabranim izbornim predmetima.



**Slika 9.** Prikaz predmeta

Nakon pregleda predmeta potrebno je još jednom potvrditi upis, odnosno odabrati opciju *Upiši*, nakon čega je upis obavljen.